ব্রেন্ডন জেমস ফ্রেজার (;  ; জন্ম: ৩ ডিসেম্বর ১৯৬৮) একজন মার্কিন-কানাডীয় অভিনেতা। ফ্রেজার হাস্যরসাত্মক ও নাট্যধর্মী চলচ্চিত্রে শ্রেষ্ঠাংশে অভিনয়ের জন্য প্রসিদ্ধ। তিনি দ্য মমি ত্রয়ী (১৯৯৯-২০০৮)-এ রিক ওকনেল চরিত্রে অভিনয় করে পরিচিতি অর্জন করেন।  ১৯৯০ সালে কর্নিশ কলেজ থেকে স্নাতক সম্পন্ন করার পর তিনি ডগফাইট (১৯৯১) দিয়ে তার চলচ্চিত্রে অভিষেক হয়। ফ্রেজার তার অভিনয় জীবনের শুরুতে এনসিনো ম্যান (১৯৯২), এয়ারহেডস (১৯৯৪), জর্জ অব দ্য জাঙ্গল (১৯৯৭), ডুডলি ডো-রাইট (১৯৯৯), ব্লাস্ট ফ্রম দ্য পাস্ট (১৯৯৯), বিড্যাজলড (২০০০), মাঙ্কিবোন (২০০১) ও লুনি টিউনস: ব্যাক ইন অ্যাকশন (২০০৩)-সহ অসংখ্য হাস্যরসাত্মক চলচ্চিত্রে এবং কল্পনাধর্মী জার্নি টু দ্য সেন্টার অব দি আর্থ (২০০৮) ও ইঙ্কহার্ট (২০০৮) অভিনয় করেন। এই সময়ে তিনি নাট্যধর্মী স্কুল টাইস (১৯৯২), উইথ অনার্স (১৯৯৪), গডস অ্যান্ড মনস্টার্স (১৯৯৮), দ্য কোয়ায়েট আমেরিকান (২০০২), ক্র্যাশ (২০০৪), ও এক্সট্রাঅর্ডিনারি মেজার্স (২০১০) চলচ্চিত্রে অভিনয় করেন।  ২০০০-এর দশকের শেষভাগ থেকে ২০১০-এর দশকের মধ্য পর্যন্ত বিভিন্ন স্বাস্থ্য সমস্যা, ব্যক্তিগত কারণ এবং হলিউড ফরেন প্রেস অ্যাসোসিয়েশনের তৎকালীন সভাপতি ফিলিপ বার্ক কর্তৃক যৌন নিপীড়নের অভিযোগের ফলে তার অভিনয়ের ব্যপ্তি কমে যায়। তিনি টেলিভিশনে হিস্ট্রি চ্যানেলের মিনি ধারাবাহিক টেক্সাস রাইজিং (২০১৫) ও শোটাইমের নাট্যধর্মী ধারাবাহিক দি অ্যাফেয়ার (২০১৬-২০১৭), এফএক্সের ধারাবাহিক ট্রাস্ট (২০১৮), এপিক্সের ধারাবাহিক কন্ডর (২০১৮), ও ডিসি ইউনিভার্স/এইচবিও ম্যাক্সের ধারাবাহিক ডুম পেট্রোল (২০১৯-বর্তমান)-এ কাজ করেন। পরবর্তীকালে স্টিভেন সোডারবার্গের নো সাডেন মুভ (২০২১) ও ড্যারেন অ্যারোনফ্‌স্কির দ্য হোয়েল (২০২২) চলচ্চিত্র দিয়ে তার কর্মজীবনের পুনর্জাগরণ ঘটে। দ্বিতীয় চলচ্চিত্রটির জন্য তিনি শ্রেষ্ঠ অভিনেতা বিভাগে একাডেমি পুরস্কার, ক্রিটিকস চয়েস চলচ্চিত্র পুরস্কার ও স্যাগ পুরস্কার অর্জন করেন এবং বাফটা পুরস্কার ও সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।  প্রারম্ভিক জীবন ফ্রেজার ১৯৬৮ সালের ৩ ডিসেম্বর ইন্ডিয়ানা অঙ্গরাজ্যের ইন্ডিয়ানাপলিস শহরে জন্মগ্রহণ করেন। তার পিতা পিটার ফ্রেজার ও মাতা ক্যারল ম্যারি (জন্ম: জেনেরো; ১৯৩৭-২০১৬) দুজনেই কানাডীয়। তার পিতা সাংবাদিক ছিলেন ও পরে পর্যটন অফিসে কানাডীয় পররাষ্ট্র কর্মকর্তা হিসেবে কাজ করেন এবং তার মাতা একজন বিক্রয় উপদেষ্টা ছিলেন। তার মামা জর্জ জেনেরো ১৯৫২ গ্রীষ্মকালীন অলিম্পিকে একমাত্র কানাডীয় স্বর্ণপদক বিজয়ী। তার বড় তিন ভাই কেভিন, রেগান ও শন। তিনি আইরিশ, স্কটিশ, জার্মান, চেক ও ফরাসি-কানাডীয় বংশোদ্ভূত। তিনি কানাডীয় ও মার্কিন দ্বৈত নাগরিকত্বের অধিকারী।  তিনি ১৯৯০ সালে সিয়াটলের কর্নিশ কলেজ অব দি আর্টস থেকে স্নাতক সম্পন্ন করেন। তিনি নিউ ইয়র্ক সিটিতে একটি ছোট অভিনয়ের কলেজে অভিনয় শুরু করেন। তিনি সাউদার্ন মেথডিস্ট বিশ্ববিদ্যালয়ে অভিনয় নিয়ে চারুকলায় স্নাতকোত্তর অধ্যয়নের পরিকল্পনা করেন, কিন্তু হলিউডে চলচ্চিত্রে কাজ করার সিদ্ধান্ত নেন। তথ্যসূত্র  বহিঃসংযোগ  বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর কানাডীয় অভিনেতা বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর কানাডীয় অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:ইন্ডিয়ানাপলিসের অভিনেতা বিষয়শ্রেণী:আইরিশ বংশোদ্ভূত কানাডীয় ব্যক্তি বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ইংরেজ বংশোদ্ভূত কানাডীয় ব্যক্তি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:চেক বংশোদ্ভূত কানাডীয় ব্যক্তি বিষয়শ্রেণী:চেক বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত কানাডীয় ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:ফরাসি বংশোদ্ভূত কানাডীয় ব্যক্তি বিষয়শ্রেণী:ফরাসি-কানাডীয় বংশোদ্ভূত মার্কিন ব্যক্তি বিষয়শ্রেণী:মার্কিন বংশোদ্ভূত কানাডীয় ব্যক্তি বিষয়শ্রেণী:স্কটিশ বংশোদ্ভূত কানাডীয় ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:কানাডীয় কণ্ঠাভিনেতা বিষয়শ্রেণী:কানাডীয় চলচ্চিত্র অভিনেতা বিষয়শ্রেণী:কানাডীয় টেলিভিশন অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:কানাডায় মার্কিন প্রবাসী বিষয়শ্রেণী:নেদারল্যান্ডসে মার্কিন প্রবাসী বিষয়শ্রেণী:সুইজারল্যান্ডে মার্কিন প্রবাসী বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:ক্যালিফোর্নিয়ার অভিনেতা বিষয়শ্রেণী:নিউ ইয়র্কের অভিনেতা বিষয়শ্রেণী:টরন্টোর অভিনেতা বিষয়শ্রেণী:কানাডার নাগরিকীকৃত নাগরিক